钦定古今图书集成/理学汇编/字学典/第094卷 > 葛立方韵语阳秋 > 《论米蔡二家书》
## 钦定古今图书集成/理学汇编/字学典/第094卷 > 葛立方韵语阳秋 > 《论米蔡二家书》

本朝书，米元章、蔡君谟为冠，馀子莫及。君谟始学周
越书，其变体出于颜平原。元章始学罗逊，濮王书，其
变体出于王子敬。君谟泉州桥柱题记，绝过平原、元
章。镇江焦山方丈六版壁所书，与子敬行笔绝相类，
艺至此亦难矣。东坡《赠六观道人诗》云：“草书非学聊
自悟，落笔已唤周越奴。”则越之书未甚高也。《襄阳学
记》乃罗逊书。元章亦襄阳人。始效其作。至于“笔挽万
钧。”沉著痛快处。逊法岂能尽邪。